《南门》
宋代·晁说之

今上元年九月初，正南门鏁涩关枢。
城上日出三丈余，城下戢戢人嗟吁。
最怜纵横荷菜夫，欲杀青蒨成蔫菸。
驴驼啮膝聚不驱，群鸡孤鹅鸣相呼。
邈然不数羊与猪，客子四散别门趋。
逐臣过焉问何如，知者不告色不舒。
或言上皇帝有符，北门不开留翠舆。
金贼忽屯城北隅，方今明目达聪俱。
司门郎官上奏无，未几金贼来坦涂。
城南铁骑柴奚车，焚荡辅郡陵别都。
衣冠南下满江湖，白头辞臣思献书，
洪范灾异信岂诬。

作者简介：晁说之（1059年—1129年），字以道、伯以，因慕司马光之为人，自号景迂生，济州钜野（今山东巨野）人。元丰五年（1082），进士及第，苏东坡称其自得之学，发挥《五经》，理致超然，以“文章典丽，可备著述”举荐。范祖禹亦以“博极群书”荐以朝廷，曾巩亦力荐。晁说之与晁补之、晁冲之、晁祯之都是当时有名的文学家。